بیلگام

بیلگام:ریاست کرناٹک کا ایک شہر ہے، کارپوریشن اور ایک ضلع بھی ہے۔

 تاریخ 
بارہویں صدی عیسوی میں رٹہ حکومت نے بلگام شہرکو قائم کیا ،جو قریبی مقام سنودتی پر حکومت کرتے تھے۔ بچی راجا نامی رٹہ افسر نے بلگام کے قلعے کی تعمیر 1204میں کی۔ دیوا گیری کے یادوا سلطنت سے ہارنے سے پہلے تک یعنی 1210 تا 1250 بلگام رٹہ سلطنت کا پایہ تخت تھا۔ پھر بلگام کچھ عرصہ تک دیوگیری کے یادوا کی حکومت میں رہا۔ اس کے بعد دہلی کیل خلجی اور وجے نگر سلطنت 1300 اور 1336 میں حکومت کیے۔ تقریباً ایک صدی بعد یہ شہر ہیرے اور لکڑی کی تجارت کے لیے مشہور ہو گیا۔
بیدر پر حکومت کر رہی، بہمنی سلطنت نے 1474 میں بلگام کے قلعہ پر قبضہ کیا۔ بہمنی 1518 میں حکومت کے پانچ حصوں میں تقسیم ہونے پر بیجاپور میں عادل شاہی حکومت قائم ہوئی اور بلگام اب اس کا ایک حصّہ بن گیا۔ عادل شاہی نے اس قلعہ کو اس کی موجودہ ساخت دی۔ 1686 میں جب اورنگ زیب نے عادل شاہوں کو حکومت سے نکال باہر کیا تو بلگام مغل حکومت کا حصّہ ہو گیا۔ اورنگ زیب کی وفات )1707( کے بعد پعشوا نے اس پر قبضہ جما لیا۔ 1776 میں میسور کے حیدرعلی اس پر قابض ہوئے، لیکن پیشوا نے پھر اسے انگریزوں کی مدد سے دوبارہ حاصل کر لیا۔ 1818 میں انگریزوں نے پیشوا کو ہٹا کر ان کی حکومت حاصل کر لی، بلگام بھی اس کا ایک حصّہ تھا۔
ڈسمبر 1924 مہاتما گاندھی کی صدارت میں ہونے والے 39ویں انڈین نیشنل کانگریس کا 39واں اجلاس بلگام میں رکھا گیا۔ بلگام میں انگریزوں نے فوجی لشکر رکھا، کیونکہ یہ گوآ کے باالکل قریب تھا، جہاں پر پرتگالیوں کی حکومت تھی۔ انگریزوں کے جانے کے بعد اب بھی یہ فوجی سرگرمیوں کا مرکز رہا ہے۔ 1961 میں گوآ پر پرتگالیوں کے خلاف حملے کے لیے جواہر لعل نہرو نے اسے استعمال کیا۔
1947 میں آزادی کے بعد یہ بمبئے ریاست کا حصّہ بنا۔ 1956 میں لسانی بنیاد پر ریاستوں کی تقسیم کے بعد یہ ریاست میسور کا حصّہ بنا اور 1972 میں یہ ریاست کا نام بدل کر کرناٹک رکھا گیا۔
 بیلگام آج کل 

2006 میں ریاست کرناٹک نے بلگام کو ریاست کا دوسرا صدر مقام بنایا اور یہ طئے کیا کے یہاں پر سال میں کم سے کم 15 دن کا لیجسلیچر سیشن رکھا جائیگا۔

بلگام کا سورنا سودھا

شہر بلگام سے قریب بستواڑ کے علاقہ میں سورنا سودھا کی تعمیر عمل میں آئی جو بنگلور کے ودھان سودھا کی طرز پر تعمیر کیا گیا ہے۔ 2007 میں اس کی بنیاد رکھی گئی اور 11 اکتوبر 2012 میں صدر ھند جناب پرنب مکھرجی نے اس کا افتتاح کیا۔ اس کی تعمیر پر 400 کروڑ روپئیوں کی خطیر رقم صرف ہوئی۔

بلگام شہر میں کنڑ زبان کے علاوہ اردو زبان اور مراٹھی زبان .ہندی زبان کی بہت بڑی آبادی موجود ہے۔

2019 میں بلگام شہر میں۔ ہندوستان کا سب سے اونچا ترنگا لہرایا گیا۔ جس کی اونچائی 110 میٹر ہے۔یہ جھنڈا پنجی بابا تالاب کے بازو موجود ہے

بلگام میں اس وقت اسمارٹ سٹی پروجیکٹ کے تحت بہت سے ترقیاتی کام جاری ہیں

بلگام میں اردو

نیچے کے لنک پر نظم سر زمین بلگام ملاحظہ کیجیے جسے شاعر و استاد امان اللہ نظامی نے لکھا ہے۔👇

https://m.facebook.com/story.php?story_fbid=1478872448990161&id=100006022592652

بلگام میں اردو شعرا اور ادیب کی بہت بڑی تعداد بستی ہے۔ ع صمد خانہ پوری( 2020 میں انتقال فرما گئے ) ۔ ڈاکٹریاسین راہی۔ شریف احمد شریف۔ احمد باشا ساغر۔ امان اللہ نظامی۔ مشتاق حسین فاروقی۔ ایوب راشد ۔ طاہر حسین طاہر۔ مشتاق علی گوہر۔ حافظ نوشاد زاہد۔ ناصر جمال۔ پروفیسر شوکت علی منیار۔ سلمان سجاد اور الحاج خلیل احمد کامتے وغیرہ کے نام کافی مشہور ہیں۔

اردو گھر بلگام

22 مئی 2025 میں بلگام کے سبھاش نگر میں اردو گھر کی بنیاد رکھی گئی ہے۔ یہاں اردو لائبریری , اردو ڈی ٹی پی سینٹر اور اردو زبان سکھانے کا انتظام کئا گیا ہے۔ شریف احمد شریف , امان اللہ نظامی۔ عبد المناف قطب الدین۔ احمد باشا ساغر۔ جمیل توپن کٹی۔ سلیم شیج ۔ سید عارف کٹگیری۔ وغیرہ محبان اردو کی کوششوں سے سبھاش نگر دوسرا کراس بلگام شہر میں اردو گھر قائم ہوا ہے۔

اردو صحافت میں جناب م فاروق حنان کی خدمات قابل ستائش ہیں ۔ پچھلے چار دہائیوں سے وہ اردو اخبار جوہر گفتار اور ہھر جوہر صحافت شائع کر رہے تھے

جناب امان اللہ نظامی نے فاروق حنان کی چالیس ساله صحافتی خدمات پر کتاب بھی مرتب کی ہے جو جنوری 2022 میں شایع ہوئی ۔

یکم نومبر 2022کو فاروق حنان دل کا دورہ پڑنے سے 67 سال کی عمر میں چل بسے. بلگام میں اس وقت 2025 میں  جناب شریف احمد شریف کرناٹک اردو اکیڈمی بنگلورو کے رکن کی حیثیت سے کام کر رہے ہیں۔ آپ کی نگرانی میں مشاعرے، تعلیمی کانفرنس، تعلیمی مقابلے وغیرہ کا سلسلہ جاری ہے۔ آپ ایک صحافی بھی ہیں۔

2024 میں خلیل احمد کامتے کے مضامین کا مجموعہ "ادبی کاہکشاں" کتابی شکل میں شائع ہوا۔جس میں نثر اور نظم دونوں حصے موجود ہیں۔2025 میں خلیل احمد نے الخلیل ایجوکیشن فاؤنڈیشن کی بنیاد رکھی جس کا مقصد قوم کے معیار تعلیم کو بلند کرنا ہے۔

بلگام کے اردو ادبی ادارے

بزم اردو ، ادارہ ادب اسلامی ، علامہ اقبال شاہین کلب آف انڈیا ، اردو ٹائیگر س.
  پیغام اتحاد اردو نیوز پورٹل بڑی تیزی سے مقبول عام ہوا ہے جس کے مدیر اقبال جکاتی صاحب ہیں ۔ 

 جناب شریف احمد شریف کی ادارت میں اردو نیوز ایس انڈیا بھی بے باک صحافت کی ذمہ داری ادا کر رہا ہے۔

تعلیمی ادارے

بلگام شہر میں اردو اسکولوں کی بہت بڑی تعداد موجود ہے۔ اسلامیہ اردو ھائی اسکول۔ باشیبان اردو ھائی اسکول سردار اردو ھائی اسکول اور چنتامنی اردو ھائی اسکول یہاں کے پرانے تعلیمی ادارے ہیں۔کئی سرکاری اردو پرائمری اسکول ہیں۔ جن میں اردو ماڈل اسکول نمبر ١۔ خنجر گلی۔ اردو ماڈل اسکول نمبر ١١۔ اعظم نگر۔ اردو ماڈل اسکول نمبر ١5۔ نیو گاندھی نگر۔ اردو ماڈل اسکول نمبر ٦ شاہ پور اور اردو اسکول نمبر ٩۔مجگائوں اردو ماڈل اسکول ویر بهدر نگر قابل ذکر ہیں۔ اردو اسکول مجگاوں کا فیس بک لنک نیچے درج ہے۔

👇Google map of urdu school majgaon

اردو اسکول مجگاوں کا گوگل میاپ

https://maps.google.com/?cid=12582611743328370186

مسلم تعلیمی اداروں میں الامین اردو ھائی اسکول۔مدنی اسکول۔ حضرت فقیہ المقدم اردو ھائی اسکول۔ام الفقراء گرلس ھائی اسکول۔ بیگم۔لطیفہ گرلس ھائی اسکول۔ قابل ذکر ہیں۔

کالجس میں اسلامیہ پری یونیورسٹی کیمپ۔ انجمن اسلام ڈگری کالج بلگام ۔ شیخ سائنس اور ہومیوپیتھی میڈیکل کالج نہرو نگر۔ الامین پری یونیوسٹی آزاد نگر۔ شاہین پری یونیورسٹی امبیڈکر روڈ۔ کے نام قابل ذکر ہیں۔

بلگام شہر میں اردو خطاطی کے ماہر بھی بستے ہیں جن میں سر فیرست جناب عبد الواحد شاہپوری صاحب کا نام تھا جو 2021 میں چل بسے وہ

جو پچھلے چار دہائیوں سے اردو فن خطاطی کی۔ خدمات پیش کرتھے ے ہیں۔ اس کے علاوہ امتیاز احمد اتھنی اشرفی۔ خلیل احمد سوداگر۔ خلیل کوٹھی والے وغیرہ نام بھی موجود ہیں۔

بلگام میں اولیاے کرام

سرزمین بلگام اللہ کے نیک ولیوں کی آرام گاہ ہے۔ یہاں پر

١۔ حضرت قتال ولی شاہ رحمة اللہ علیہ (قتال گلی بلگام )

٢۔ حضرت سید عمر پیر باشیبان رحمة اللہ علیہ( بھینڈی بازار بلگام )

٣۔ حضرت قیصر شاہ ولی رحمة اللہ علیہ( پولس ہیڈ کوارٹرس بلگام )

4۔ حضرت مراد شاہ ولی رحمة اللہ علیہ( ریلوے اسٹیشن بلگام )

5۔حضرت بدرالدین شاہ ولی رحمة اللہ علیہ(قلعہ بلگام )

٦۔حضرت عبدارحمن خنجر شاہ ولی رحمة اللہ علیہ( خنجر گلی بلگام )

٧۔ حضرت اسد خان لاری رحمة اللہ علیہ(کیمپ بلگام )

٩۔ حضرت ابدال شاہ ولی رحمة اللہ علیہ ( سری نگر، بلگام)

١٠۔ حضرت صدر الدین انصاری (جنگلی پیر)رحمة اللہ علیہ ( پیرن واڑی بلگام )

11۔ حضرت دادا غیبی شاہ ولی رحمۃ اللہ علیہ ( مجگاؤں بلگام )

وغیرہ کے آستانوں پر عقیدتمندوں کا ہجوم رہتا ہے۔

بلگام کی سیاست

2023 کے انتخابات میں بلگام شمال سے آصف راجو نور الدین سیٹھ ( کانگریس ) رکن اسمبلی منتخب ہوئے۔ بلگام جنوب سے ابھے پاٹل (بی جے پی) رکن اسمبلی بنے اور بلگام دیہی سے لکشمی ہیبالکر (کانگریس)رکن اسمبلی منتخب ہوئیں۔ بلگام پارلیمانی حلقہ سے مسلسل تین بار سریش انگڑی (بی جے پی) رکن پارلیمان بنے۔2025 میں بی جے پی کے جگدیش شیٹر رکن پارلیمان منتخب ہوئے۔بلگام کے اساتذہ زمرے کے MLC جناب پركاش ھو کیری 2022 میں منتخب ہوئے۔بلگام شہر کارپوریشن میں 2024 میں 14 مسلم ( اردو زمرے) کے کونسلر منتخب ہوئے ہیں ۔

واضح رہے کہ 1999 تک بلگام میں مہاراشٹر اے کی کرن سمیتی اقتدار پر تھی اس کے بعد 1999 میں پہلی بار کانگریس سے رمیش کڈچی نے جیت درج کی دس سال بعد 2009 میں فیروز سیٹھ نے جیت حاصل کی اس طرح 2019 کے بعد بلگام میں MES کا صفایا ہو چکا ہے ۔

بلگام کے سماجی خدمت گار ادارے

شہر میں غریبوں مسکینوں اور ضرورت مند لوگوں کی خدمت کے لیے کئی نوجوان مختلف سماجی اداروں کے ذریعے اپنی خدمات پیش کر رہے ہیں۔کچھ اہم سماجی خدمت گار تنظیموں کے نام اس طرح ہیں

1.اقراء ایجوکیشن اینڈ سوشل ویلفیئر سوسائٹی

2.النصر ایجوکیشن اینڈ سوشل ویلفیئر سوسائٹی

3.دی باغبان مسلم سوشل ویلفیئر سوسائٹی

4.مدینہ مسجد ریلیف فاؤنڈیشن

5.رحمان فاؤنڈیشن بلگام

6.انجمن اسلام بلگام

7.نظامیہ ویلفیئر سوسائٹی وڑگاون بلگام

8۔ خطیب اعظم فاؤنڈیشن ،نیو گاندھی نگر بلگام ۔

 بلگام کے اور مقامات 

بلگام بہت خوبصورت شہر ہے۔ یہاں کی آب و ہوا سب کو راس آتی ہے۔ بلگام شہر کے قلب میں جامع مسجد ہے جو دربار گلی میں موجود ہے۔

بلگام شہر میں اعظم نگر۔ گاندھی نگر۔ اجول نگر۔ امن نگر۔ ویر بھدر نگر۔ اسدخان سوسائٹی۔ خنجر گلی۔ چاندو گلی۔ قصاب محلہ۔ دربار گلی۔ گھی گلی۔ یہ سب صد فیصد مسلم آبادی کے علاقہ ہیں۔شہر میں 70 سے زائد مساجد ہیں۔

بلگام شہر کا مرکزی بس اسٹانڈ ٹیپو سلطان سرکل سے قریب ہے۔ یہیں پر بلگام شہر کا سب سے معروف ہوٹل نیو نیاز بھی ہے۔

بلگام کی ندیاں

بلگام ضلع سے دریاے کرشنا گزرتی ہے۔ اس کے علاوہ
گھٹ پربھا ندی
مل پربھا ندی
مارکنڈے ندی
دودھ گنگا وغیرہ یہاں بہتی ہیں۔

بلگام کا قلعہ

بلگام کا قلعہ تاریخی مقام ہے۔ یہاں سن 1600 میں تعمیر شدہ سب سے قدیم۔ مسجد صفا ہے۔ اس کے قریب حضرت شاہ بدرالدین رحمة علیہ کی درگاہ و مسجد بھی موجود ہے۔ ایک جین بستی کمل بستی کے نام سے مشہور ہے۔ یہاں داخلی دروازے پر درگا مندر ہے۔ قلعہ بلگام اس وقت فوجی چھاونی کو تحت آتا یے۔ فوج ہی یہاں کی انتظامیہ ہے۔یہاں ہندوستانی فوج کی ١١4 مراٹھا لائٹ انفینٹری ٹکڑی طعینات ہے۔

قلعہ کے شمالی دروازے کے سامنے خوبصورت پنجی بابا تالاب موجود ہے۔ آج کل یہاں سیر و تفریح کا سامان موجود ہے۔ بوٹ کا بھی ابتظام ہے۔یہاں ہندوستان کا سب سے اونچا ترنگا جھنڈا لہراتا ہے۔جسے ایم ایل اے فیروز سیٹھ نے قائم کیا تھا۔

بلگام میں فوجی تربیت گاہ

بیلگام کی آب و ہوا ، ساحل سے قربت اور پرتگالی گوا کے قریب اسٹریٹجک پوزیشن نے اسے برطانوی فوج کے لیے فوج کے ایک تربیتی مرکز اور چھاؤنی کے لیے موزوں مقام کے طور پر سراہا ، جو آج بھی ہندوستانی مسلح افواج کے لیے ایک فضائیہ کے اسٹیشن کے ساتھ ساتھ قائم ہے۔ بھارتی ایئر فورس . انگریز کے پاس یہاں ایک بڑی تعداد میں پیدل فوج تھی ، جسے اس نے اپنے جغرافیائی محل وقوع کی فوجی اہمیت کا احساس کیا تھا۔

وسائل کی نقل و حرکت اور بعد میں فوجیوں کے ریل نیٹ ورک کی ترقی ایسٹ انڈیا کمپنی اور برطانویوں نے ہندوستان پر قابو پانے کے لیے ایک ذریعہ تھا۔ بیلگام میںمراٹھا لائٹ انفنٹری رجمنٹٹل سنٹر (ایم ایل آئ آر سی) ہے۔اس میں کمانڈو ٹریننگ ونگ بھی موجود ہے جو انفنٹری اسکول ، مہو کا ایک حصہ ہے ، جہاں ملک کے پیادہ کمانڈوز کو برداشت ، فرار اور چوری ، گوریلا اور کمانڈو جنگی تکنیک اور زمین سے دور رہنے کی تربیت دی جاتی ہے۔ کمانڈو بیلگام میں کورس کے تمام پیدل فوج کے افسران کے لیے لازمی ہے۔ دوسرے اسلحہ اور خدمات کے افسران اور یہاں تک کہ کچھ غیر ملکی افسران بھی اس کورس کو شروع کرتے ہیں۔ ملٹری اسپتال اور کمانڈو ٹریننگ سینٹر کے درمیان ایک نامور مقام موجود ہے بیلگام ملٹری اسکول ، جو 1945 میں قائم ہوا تھا اس کا رقبہ 64 ایکڑ (26 ہیکٹر) میں پھیل گیا۔

ہند تبتی بارڈر پولیس ، آئی ٹی بی پی، ایک مکمل تفریح کی تعمیر اور Halbhavi میں بیلگام میں مرکز تربیت ہے۔ بیلگام تفریح ​​کے لیے ایک بہترین آب و ہوا مہیا کرتا ہے اورآئی ٹی بی پی اعلی بلندی کے دباؤ ڈیوٹی کے بعد اپنے فوجیوں کے لیے بیلگام میں بڑے خاندانی اڈے بنائے گا۔

ایلیٹ سینٹرل نیم فوجی دستوں کا سنٹرل ریزرو پولیس فورس انسٹی ٹیوٹ بیلگام کے خان پور میں ایک قومی سطح کا تربیتی ادارہ (جنگل کی جنگ کے لیے) قائم کر رہا ہے۔

شہر کے باغیچے

بلگام میں کئی چھوٹے بڑے باغیچے ہیں مثلا

امبیڈکر گارڈن۔۔ شیواجی گارڈن۔۔۔ سری نگر گارڈن۔۔

ملٹری مہادیو گارڈن۔۔رانی باغ۔۔۔شرکت پارک ۔ وغیرہ۔

شہر سے قریب دس کلومیٹر فاصلہ پر بھوت رام ہٹی علاقہ میں رانی کتور چنما چڑیا گھر zoo موجود ہے۔

بلگام کی تاریخی ہنڈ لگا جیل

بلگام شہر سے دس کلومیٹر فاصلے پر ہنڈلگا نامی علاقے میں جیل میں موجود ہے۔جسے انگریزوں نے تعمیر کیا تھا ۔

 حوالہ جات 

زمرہ:سابقہ ہندوستانی پایۂ تخت
زمرہ:ضلع بیلگام کے شہر اور قصبے
زمرہ:کرناٹک
زمرہ:کرناٹک کے اضلاع
زمرہ:کرناٹک کے شہر
زمرہ:کرناٹک میں سیاحت
زمرہ:کرناٹک میں قلعے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:کرناٹک کے آباد مقامات
زمرہ:بھارت کے شہر
زمرہ:ضلع بیلگام